**ТАСДИҚЛАНГАН**

«Kvarts» АЖ

Кузатув кенгашининг

2016 йил 3 июндаги

қарори билан

**«KVARTS» АКЦИЯДОРЛИК ЖАМИЯТИНИНГ**

**АХБОРОТ СИЁСАТИ ТЎҒРИСИДАГИ**

**НИЗОМ**

2016 йил**МУНДАРИЖА**

[I. УМУМИЙ ҚОИДАЛАР](#_Toc448778846)

[II. АХБОРОТ СИЁСАТИНИНГ АСОСИЙ ТАМОЙИЛЛАРИ](#_Toc448778847)

[III. ҚОНУН ҲУЖЖАТЛАРИГА МУВОФИҚ ОШКОР ЭТИЛИШИ МАЖБУРИЙ БЎЛГАН АХБОРОТЛАР РЎЙХАТИ, УЛАРНИ ОШКОР ЭТИШ ТАРТИБИ ВА МУДДАТЛАРИ](#_Toc448778848)

[IV. ҚЎШИМЧА АХБОРОТНИ ОШКОР ЭТИШ ТАРТИБИ ВА РЎЙХАТИ](#_Toc448778849)

[V. ЖАМИЯТНИНГ БОШҚАРУВ ОРГАНЛАРИ АЪЗОЛАРИ, ЖАМИЯТ ХОДИМЛАРИ ВА МАНСАБДОР ШАХСЛАРИНИНГ МАНФААТДОР ШАХСЛАР БИЛАН ЎЗАРО АХБОРОТ АЛМАШИШ ТАРТИБИ](#_Toc448778850)

[VI. ЖАМИЯТ АХБОРОТ СИЁСАТИГА РИОЯ ЭТИЛИШИНИНГ НАЗОРАТ ҚИЛИНИШИНИ ТАЪМИНЛАШ БЎЙИЧА ТАДБИРЛАР](#_Toc448778851)

[VII. ЯКУНИЙ ҚОИДАЛАР](#_Toc448778852)

# УМУМИЙ ҚОИДАЛАР

1. Ахборот сиёсати тўғрисидаги ушбу Низом Ўзбекистон Республикасининг «Акциядорлик жамиятлари ва акциядорларнинг ҳуқуқларини ҳимоя қилиш тўғрисида»ги ва «Қимматли қоғозлар бозори тўғрисида»ги Қонунлари, Вазирлар Маҳкамасининг 02.07.2014 йилдаги 176-сонли «Акциядорлик жамиятларида корпоратив бошқарув тизимини янада такомиллаштириш чора-тадбирлари тўғрисида»ги ва 31.12.2013 йилдаги 355-сонли «Ўзбекистон Республикасида ахборот-коммуникация технологияларини ривожлантириш ҳолатини баҳолаш тизимини жорий этиш чора-тадбирлари тўғрисида»ги қарорлари, «Қимматли қоғозлар бозорида ахборот тақдим этиш ва эълон қилиш қоидалари» (2012 йил 31 июлда 2383-сон билан рўйхатга олинган) ва Акциядорлик жамиятлари фаолиятининг самарадорлигини ошириш ва корпоратив бошқарув тизимини такомиллаштириш комиссиясининг 31.12.2015йилдаги 9-сонли мажлис баёни билан тасдиқланган Корпоратив бошқарув кодекси асосида ишлаб чиқилган.

Ушбу Низом ошкор этилиши мажбурий бўлган ахборот ва ҳужжатларни, шунингдек уларнинг «Kvarts» АЖ (кейинги ўринларда – Жамият) томонидан тақдим этилиши тартиби ва муддатларини белгилайди.

2. Акциядорларнинг, инвесторларнинг, қимматли қоғозлар бозори профессионал иштирокчиларининг ва бошқа манфаатдор шахслар(кейинги ўринларда – манфаатдор шахслар)нинг Жамият ва унинг фаолияти тўғрисидаги ишончли ахборотга бўлган ахборот эҳтиёжини қондириш йўли билан Жамият фаолиятининг очиқлиги ва шаффофлигини таъминлаш ахборот сиёсатининг мақсади ҳисобланади.

3. Ахборот сиёсати манфаатдор шахсларнинг Жамият ва унинг фаолияти тўғрисида уларнинг инвестиция ва бошқарув қарорларини қабул қилишлари учун муҳим ишончли ахборот олишга бўлган ҳуқуқларини тўлиқ амалга оширишга, шунингдек Жамият тўғрисидаги махфий ахборотни ҳимоялашга йўналтирилади.

4. Ахборотни тижорат сири тоифасига киритиш тартиби, ундан фойдаланиш тартиби ва шартларини белгилаш Жамият томонидан «Тижорат сири тўғрисида»ги Ўзбекистон Республикаси Қонуни ва бошқа қонун ҳужжатлари билан белгиланади.

# АХБОРОТ СИЁСАТИНИНГ АСОСИЙ ТАМОЙИЛЛАРИ

5. Мунтазамлик, тезкорлик, фойдалана олишлик, тўлиқлик, тенг ҳуқуқлилик, мутаносиблик ва ахборот ресурсларининг ҳимоя қилинганлиги ахборот сиёсатининг асосий тамойиллари ҳисобланади.

6. Мунтазамлик тамойили Жамият томонидан манфаатдор шахсларга Жамият тўғрисидаги ахборотни доимий асосда тақдим этишга йўналтирилади.

7. Тезкорлик тамойили Жамиятнинг манфаатдор шахсларни қисқа муддатларда Жамиятнинг молия-хўжалик фаолиятига таъсир кўрсатадиган, шунингдек унинг манфаатларига дахлдор бўлган муҳим ҳодиса ва фактлар тўғрисида хабардор қилишини англатади.

8. Ахборотдан фойдалана олишлик деганда, манфаатдор шахсларнинг Жамиятнинг ўз фаолияти тўғрисидаги ахборотни ошкор этиладиган ахборотдан эркин, бажарилиши қийин бўлмаган ва барча нарсага баравар таъсир кўрсатадиган тарзда фойдаланишини таъминлайдиган тарқатиш каналлари ва усулларидан фойдаланиши тушунилади.

9. Тўлиқлик тамойили Жамиятнинг барча манфаатдор шахсларга амалдаги ҳолатга мувофиқ ўзи тўғрисидаги салбий ахборотни ошкор этишдан чекинмаган ҳолда, Жамият тўғрисида, Жамият фаолиятининг натижалари тўғрисида тўлақонли тасаввур шакллантиришга имкон берадиган ҳажмдаги ахборотни тақдим этишини англатади.

 10. Тенг ҳуқуқлилик тамойили Жамиятнинг барча манфаатдор шахсларга Жамият фаолияти тўғрисидаги ахборотни олишда ва ундан фойдаланишда тенг ҳуқуқлар таъминлашини англатади.

11. Мутаносиблик тамойили Жамиятнинг очиқлиги ва шаффофлиги ўртасида оқилона мувозанатга риоя этилишини ва унинг тижорат манфаатлари таъминланишини кўзда тутади. Бунда қуйидагилар мажбурий шарт ҳисобланади:

махфий ахборотни ҳимоя қилиш;

қонун ҳужжатларида ва Жамиятнинг ички ҳужжатларида белгиланган инсайдерлик ахборотини тарқатиш ва ундан фойдаланиш қоидаларига амал қилиш.

12. Ҳимоя қилинганлик тамойили тижорат сирини ёки бошқа сирни ташкил этадиган ёки махфий ахборот ҳисобланадиган ахборотдан қонун ҳужжатларида рухсат этилган усулларда ва воситаларда фойдаланишни назарда тутади.

# ҚОНУН ҲУЖЖАТЛАРИГА МУВОФИҚ ОШКОР ЭТИЛИШИ МАЖБУРИЙ БЎЛГАН АХБОРОТЛАР РЎЙХАТИ, УЛАРНИ ОШКОР ЭТИШ ТАРТИБИ ВА МУДДАТЛАРИ

13. Жамият ошкор этилиши мажбурий бўлган ахборотни Ўзбекистон Республикасининг «Акциядорлик жамиятлари ва акциядорларнинг ҳуқуқларини ҳимоя қилиш тўғрисида»ги ва «Қимматли қоғозлар бозори тўғрисида»ги Қонунлари, Вазирлар Маҳкамасининг 02.07.2014 йилдаги 176-сонли «Акциядорлик жамиятларида корпоратив бошқарув тизимини янада такомиллаштириш чора-тадбирлари тўғрисида»ги ва 31.12.2013 йилдаги 355-сонли «Ўзбекистон Республикасида ахборот-коммуникация технологияларини ривожлантириш ҳолатини баҳолаш тизимини жорий этиш чора-тадбирлари тўғрисида»ги қарорлари, «Қимматли қоғозлар бозорида ахборот тақдим этиш ва эълон қилиш қоидалари» (2012 йил 31 июлда 2383-сон билан рўйхатга олинган) ва бошқа қонун ҳужжатларида белгиланган ҳажмларда, муддатларда ва усулларда ошкор этади.

14. Ахборотни мажбурий равишда ошкор этиш қуйидагича амалга оширилади:

корпоратив ахборот ягона порталида (қимматли қоғозлар бозорини тартибга солиш бўйича ваколатли давлат органининг расмий веб-сайтида);

фонд биржасининг расмий веб-сайтида([www.uzse.uz](http://www.uzse.uz));

Жамиятнинг корпоратив веб-сайтида;

оммавий ахборот воситаларида.

15. Қимматли қоғозлар бозорини тартибга солиш бўйича ваколатли давлат органининг ёки фонд биржасининг расмий веб-сайтида ошкор этилиши мажбурий ҳисобланган ахборотларга эга ҳужжатлар сирасига қуйидагилар киради:

қимматли қоғозлар эмиссия рисоласи (қимматли қоғозлар оммавий жойлаштирилган ҳолларда);

Жамиятнинг йиллик ҳисоботи, шу жумладан Молиявий ҳисоботнинг халқаро стандартларига мувофиқ тузилган ҳисобот;

Жамиятнинг биринчи чорак, биринчи ярим йиллик ва тўққиз ойлик якунларига доир ҳисоботи;

Жамиятнинг фаолиятидаги муҳим факт ҳақидаги хабар.

Жамият юқорида қайд этилган ахборотни «Қимматли қоғозлар бозорида ахборот тақдим этиш ва эълон қилиш қоидалари»да (2012 йил 31 июлда 2383-сон билан рўйхатга олинган) белгиланган муддатларда, тартибда ва шаклда ошкор этади.

 16. Жамиятнинг қимматли қоғозлари фонд биржасининг биржа котировкаси варағига киритилган ва (ёки) унда бўлган ҳолларда, Жамият барча зарур ахборотларни «Тошкент» РФБ биржа котировка варағи тўғрисидаги Низом талабларига мувофиқ ошкор этади.

17. Жамият расмий веб-сайтга ([www.kvarts.uz](http://www.kvarts.uz)) эга ва унда рўйхати Вазирлар Маҳкамасининг 02.07.2014 йилдаги 176-сонли «Акциядорлик жамиятларида корпоратив бошқарув тизимини янада такомиллаштириш чора-тадбирлари тўғрисида»ги қарорида белгиланган ахборотни ошкор этишни таъминлайди.

18. Қуйидаги ахборотлар оммавий ахборот воситаларида мажбурий равишда ошкор этилиши шарт:

Акциядорларнинг умумий йиғилиши ўтказилиши тўғрисидаги хабар;

Жамиятнинг жойлашган ери(почта адреси) ва электрон почта адреси ўзгарганлиги тўғрисидаги билдиришнома;

Жамиятнинг имтиёзли ҳуқуққа эга бўлган акциядорларига акцияларни ёки акцияларга айирбошланадиган эмиссиявий қимматли қоғозларни олиш таклифи;

Жамият томонидан акцияларни қайтариб сотиб олиш тўғрисидаги ахборот;

Жамиятнинг тугатилиши тўғрисидаги, шунингдек унинг кредиторлари томонидан талабларни баён этиш тартиби ва муддатлари тўғрисидаги ахборот.

# ҚЎШИМЧА АХБОРОТНИ ОШКОР ЭТИШ ТАРТИБИ ВА РЎЙХАТИ

19. Жамият веб-сайтнинг давлат тилидаги версиясида мавжуд барча ахборотни тегишли тилга таржима қилиб жойлаштирган ҳолда, унинг барча манфаатдор шахслар учун қулай бўлган инглиз, рус ва бошқа тиллардаги версиясини яратиш йўли билан Жамиятнинг расмий веб-сайтини такомиллаштиришни таъминлайди.

20. Жамият ўзининг расмий веб-сайтида қуйидаги қўшимча ахборотни ошкор этади:

Корпоратив бошқарув кодекси тавсияларига риоя қилиш мажбуриятини олиш ва унга риоя этиш тўғрисидаги ахборот;

Ижроия органи ва унинг аъзолари тўғрисидаги, шу жумладан уларнинг ушбу Жамиятдаги иш даври тўғрисидаги маълумот;

Жамият ижроия органи фаолиятининг самарадорлигини ва корпоратив бошқарув тизимини баҳолаш натижалари;

Жамият акцияларининг 20 фоизидан кўпига эгалик қиладиган акциядорлар тўғрисидаги ахборот;

Жамиятнинг кутилаётган соф фойдани кўрсатган ҳолда, инвестиция лойиҳалари шаклида амалга ошириладиган ишлаб чиқаришни кенгайтириш, реконструкциялаш ва техник қайта жиҳозлашни амалга ошириш бўйича режалари;

тақсимлашга таклиф этилаётган соф фойда ва дивидендлар миқдорини асослаш, уларнинг Жамиятда қабул қилинган дивиденд сиёсатига мувофиқлигини баҳолаш, шунингдек, зарурат туғилганда соф фойданинг муайян қисмини Жамиятни ривожлантириш эҳтиёжларига йўналтирилишини тушунтириш ва иқтисодий асослаш;

мавжуд бўлган тақдирда, акция котировкалари бўйича ахборот, шунингдек фундаментал ва техник таҳлил натижалари, мутахассислар, экспертлар ва маслаҳатчиларнинг шарҳлари ва прогнозлари;

Жамият бизнеси турлари бўйича капитал миқдори кўрсаткичлари ва Жамият капиталининг ўртача ҳисобланган миқдори;

 ҳомийлик (хайрия) ёки беғараз ёрдам кўрсатиш (олиш) тартиби, шартлари ва бу борада қарор қабул қилиш, шунингдек амалда кўрсатилган (олинган) ҳомийлик (хайрия) ёки беғараз ёрдам тўғрисидаги ахборот.

21. Кузатув кенгаши ва ижроия органига тўланадиган ҳақ ва компенсациялар миқдори тўғрисидаги ахборот Акциядорларнинг умумий йиғилишида ошкор этилади ва Акциядорларнинг умумий йиғилиши баённомасига киритилади.

22. Жамият қонун ҳужжатларида ахборотни ошкор этиш кўзда тутилган бошқа манбаларда ҳам Жамият тўғрисидаги ахборотнинг ошкор этилишини таъминлайди.

# ЖАМИЯТНИНГ БОШҚАРУВ ОРГАНЛАРИ АЪЗОЛАРИ, ЖАМИЯТ ХОДИМЛАРИ ВА МАНСАБДОР ШАХСЛАРИНИНГ МАНФААТДОР ШАХСЛАР БИЛАН ЎЗАРО АХБОРОТ АЛМАШИШ ТАРТИБИ

23. Жамият бошқарув органлари аъзолари, мансабдор шахслар, Жамият ходимлари ва манфаатдор шахслар ўртасида ахборот алмашиш учун ахборот алмашишни амалга оширадиган масъул ходимни тайинлайди.

24. Жамиятнинг масъул ходими манфаатдор шахсларнинг ушбу Низомда назарда тутилган ахборотни тақдим этишга доир ёзма (электрон) талабига кўра бир ҳафта давомида агар қонун ҳужжатларида бошқа муддат белгиланмаган бўлса, барча зарур ахборотни электрон кўринишда тақдим этади.

25. Ҳужжатларнинг нусхасини тақдим этиш зарурати туғилганда, манфаатдор шахс миқдори ҳужжатлар нусхасини тайёрлаш харажатларидан ошмайдиган ҳақ ва ҳужжатларни почта орқали юбориш билан боғлиқ харажатлар тўловини амалга оширади.

26. Акциядорлар Жамият ва унинг фаолияти тўғрисидаги хизмат, тижорат сири ёки қонун билан қўриқланадиган бошқа сирларни ташкил этувчи ахборотни ошкор этишга ҳақли эмас.

# ЖАМИЯТ АХБОРОТ СИЁСАТИГА РИОЯ ЭТИЛИШИНИНГ НАЗОРАТ ҚИЛИНИШИНИ ТАЪМИНЛАШ БЎЙИЧА ТАДБИРЛАР

27. Жамиятнинг акциядорлар билан корпоратив муносабатлар бошқармасининг масъул ходими, ҳисобчи, шунингдек ушбу ваколатлар берилган шахс ушбу Низомда назарда тутилган ахборотни ошкор этилиши учун ва Жамият тўғрисида оммавий ахборот воситаларида ахборот ошкор этилиши учун жавобгар ҳисобланади.

Бошқа шахслар Жамият номидан иш кўришга ҳақли эмас, Ижроия органи раҳбари ва унинг ўринбосарлари бундан мустасно.

28. Жамият ижроия органи раҳбари ахборотнинг тўлиқ, ишончли ва ўз вақтида ошкор этилиши учун жавобгар ҳисобланади.

29. Жамият Кузатув кенгаши ҳар чоракда ижроия органининг ушбу Низом талаблари бажарилишининг бориши тўғрисидаги ҳисоботини эшитади.

# ЯКУНИЙ ҚОИДАЛАР

30. Жамият ижроия органи ушбу Низомга мувофиқ ошкор этиладиган ахборотнинг ташкил этилиши, ҳолати ва ишончлилиги учун жавобгар ҳисобланади.

Ахборотнинг ўз вақтида, сифатли, ишончли ва тўлиқ ошкор этилиши ижроия органи фаолиятининг самарадорлигини баҳолашнинг асосий мезонларидан ва унга ҳақ (бонус) тўлаш шартларидан бири ҳисобланади.

31. Ушбу Низомнинг талабларини бузганликда айбдор шахслар белгиланган тартибда жавобгар бўлади.

32. Ушбу Низом Кузатув кенгаши мажлисида иштирок этган ёки сиртдан овоз беришда иштирок этган аъзоларнинг кўпчилик овози билан қабул қилинган Жамият Кузатув кенгаши қарорига асосан тасдиқланади.

33. Ушбу Низомга ўзгартириш ва қўшимчалар Кузатув кенгаши аъзоларининг кўпчилик овози билан қабул қилинган Жамият Кузатув кенгаши қарорига кўра киритилади.

34. Ушбу Низомнинг алоҳида бандлари Ўзбекистон Республикасининг амалдаги қонун ҳужжатларига ва/ёки Жамият Уставига зид келган тақдирда, ушбу бандлар ўз кучини йўқотади ҳамда ушбу Низомга тегишли ўзгартиришлар киритилган пайтга қадар, бу бандлар орқали тартибга солинадиган масалалар бўйича Ўзбекистон Республикасининг амалдаги қонун ҳужжатлари ва/ёки Жамият Устави меъёрлари қўлланилади.